El s-a înrolat în Armata Imperială Rusă în 1883 și a devenit ofițer în 1886. A fost promovat la gradul de general-maior în 1910 și a devenit general-locotenent în 1915. Sulkiewicz a participat în Răscoala boxerilor, în Războiul Ruso-Japonez și în Primul Război Mondial, în care s-a aflat la comanda Diviziei 33 Infanterie și alături de care a luptat în Ofensiva Gorlice–Tarnów. După prăbușirea Imperiului Rus, Sulkiewicz a format Guvernul Regional al Crimeei ca guvern interimar în Crimeea aflată sub controlul forțelor de ocupare germană. Ca prim-ministru a adoptat legea cetățeniei crimeene, dar și interzicerea achiziționării de teren de către străini. Înainte de pierderea Crimeii în fața Mișcării Albe, Sulkiewicz s-a mutat în Azerbaidjan și a devenit Șef al statului major al Forțele Armate Azere pe 26 martie 1919.